
м. октомври 2025 г., под № 27

	Лице за контакт:
Иван Иванов
	Телефон и ел. поща:
02 940 2520, i.ivanov@government.bg

	1. Проблем/проблеми за решаване: 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Проблем 1 „Необходимост от извършване на промени в подзаконовата нормативна уредба, регламентираща управлението на средствата от Европейския съюз (ЕС), с цел актуализирането ѝ, включително привеждането ѝ в съответствие с настоящата структура на правителството“
Констатирана е необходимост от извършване на промени в подзаконовата нормативна уредба, регламентираща управлението на средствата от ЕС, а именно – прецизиране на отделни разпоредби, както и отразяване на актуалната структура на правителството в някои от актовете. 
Проектът на акт въвежда изменения в следните нормативни актове: 
1. Постановление № 6 на Министерския съвет от 2007 г. за създаване на Единен информационен портал за обща информация за изпълнението и управлението на средствата от Европейския съюз;
2. Постановление № 70 на Министерския съвет от 2010 г. за координация при управлението на средствата от Европейския съюз и за създаване на Съвет за координация при управлението на средствата от Европейския съюз (ПМС № 70/2010 г.);
3. Постановление № 302 на Министерския съвет от 2022 г. за създаване на комитети за наблюдение на Споразумението за партньорство на Република България и на програмите, съфинансирани от Европейските фондове при споделено управление, за програмен период 2021 - 2027 г.;
4. Постановление № 23 на Министерския съвет от 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г.;
5. Постановление № 86 на Министерския съвет от 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 - 2027 г.;
6. Постановление № 157 на Министерския съвет от 2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции;
7. Постановление № 24 на Министерския съвет от 2025 г. за организация и координация на подготовката на Социалния план за климата на Република България и за определяне на органите и структурите, отговорни за неговата подготовка и управление, и на техните основни функции.
8. Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските фондове при споделено управление, приета с Постановление № 57 на Министерския съвет от 2017 г. (Наредба за финансовите корекции).
В посочените нормативни актове се актуализира длъжността на заместник министър-председателя, отговарящ за цялостната организация, координация и контрол на системата за управление на средствата от ЕС.
В ПМС № 70/2010 г. се предвижда включване на министъра на финансите в състава на Съвета за координация при управлението на средствата от Европейския съюз (СКУСЕС), определен с чл. 4, ал. 2, както и прецизиране на отделни разпоредби в Постановлението, включително касаещи оперативната дейност на Съвета.
В Постановление № 302 на Министерския съвет от 2022 г. се предвижда като член на Комитета за наблюдение на Споразумението за партньорство да бъде включен ръководителят на управляващия орган на Програма „Храни и основно материално подпомагане" 2021 - 2027 г. По този начин в състава на Комитета ще бъдат представени управляващите органи на всички програми, съфинансирани от Европейските фондове при споделено управление (ЕФСУ).
В чл. 15, ал. 12 от Постановление № 23 на Министерския съвет от 2023 г. посочената в разпоредбата сума от 30 000 лв. се превалутира в 15 339 евро.
Предвиденото изменение в чл. 17, ал. 3, т. 1 от същото постановление касае съобразяването на текста с Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза (OB, L 2024/2509 от 26 септември 2024 г.). С разпоредбата е въведена забрана председателят, секретарят и членовете с право на глас на оценителните комисии по процедури за предоставяне на безвъзмездна финансова помощ чрез подбор, помощник-оценителите и наблюдателите да са в конфликт на интереси с някой от кандидатите, партньорите или асоциираните партньори в процедурата чрез подбор. С изменението се актуализира препратката в текста – понятието „конфликт на интереси“ следва да се разбира по смисъла на чл. 61 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза. Измененията в т. 2 и т. 3 са свързани с актуализиране на препратките, предвид отмяната на Закона за противодействие на корупцията и влезлите в сила изменения и допълнения в Закона за Сметната палата.
В чл. 27, ал. 3 от горепосоченото постановление се променя периодът на провеждане на разяснителната кампания, която управляващите органи организират за потенциалните кандидати в обявена процедура за предоставяне на безвъзмездна финансова помощ – вместо в 30-дневен срок от обявяване на процедурата, е предложено кампанията да се провежда не по-късно от 30 дни преди изтичане на срока за кандидатстване по процедурата. Изменението ще даде възможност потенциалните кандидати да се запознаят с публикуваните документи по процедурата и в рамките на разяснителната кампания да задават въпроси по тях. Предвижда се изменението да повиши ефективността и ефикасността на  разяснителните кампании.
Предлаганите измененията в Постановление № 86 на Министерския съвет от 2023 г. са в раздел VII „Програма по Фонд „Убежище, миграция и интеграция“, Програма по Фонд „Вътрешна сигурност“ и Програма по Инструмента за финансова подкрепа за управлението на границите и визовата политика“. Член 23 регламентира изискване за устойчивост при разходването на средства по посочените програми, но обхватът на разпоредбата е стеснен до дълготрайни материални активи, придобити чрез покупка или лизинг. Същевременно, в изброените програми са включени мерки, предвиждащи строителство.  Отпадането на израза „чрез покупка или лизинг“ ще разшири обхвата на разпоредбата, като включи и придобиването чрез строителство, за което също ще важи срокът по чл. 23, т. 3. 
В чл. 26, т. 3 от Постановлението е посочено, че по отношение на програмата по Фонд „Убежище, миграция и интеграция“ 2021 - 2027 г. (ФУМИ) са допустими разходи, направени от крайния бенефициент, за дейностите и целевите групи, определени съгласно Регламент (ЕС) 2021/1147 на Европейския парламент и на Съвета от 7 юли 2021 година за създаване на Фонд „Убежище, миграция и интеграция“, когато подкрепящи мерки след връщането в третата държава или установяването/приемането в Република България, като обучение и съдействие за намиране на работа, краткосрочни мерки, необходими за процеса на реинтеграция/интеграция, и др. се предоставят в рамките на срок, не по-дълъг от 12 месеца, считано от датата на връщане/приемане на гражданина на третата държава.
Срокът от 12 месеца e включен с цел осигуряване на демаркация с интеграционните мерки, предоставяни от различни източници, като от ФУМИ се финансират първоначалните интеграционни мерки за приемане на граждани на трети държави. Посочената разпоредба поставя времево ограничение към допустимостта на разходите за указване на подкрепа за лица, влезли в България преди повече от 12 месеца, но изпълнението на първоначалните интеграционни мерки по ФУМИ невинаги е възможно в рамките на 12 месеца.
С предложеното отпадане на времевото ограничение от 12 месеца, считано от датата на приемане на гражданите на третата държава, ще  се даде възможност за разширяване на целевата група с цел оказване на подкрепа на най-уязвимите лица сред тях. Разширяването на целевата група не само ще гарантира адекватна подкрепа, но и ще допринесе за по-ефективно разпределение на финансовите ресурси.
Същевременно демаркацията с другите програми е осигурена в Споразумението за партньорство, раздел „Взаимно допълване и полезни взаимодействия между фондовете, обхванати от споразумението за партньорство, ФУМИ, ФВС, ИУГВП и други инструменти на Съюза — член 11, параграф 1, буква б), точка iii) от РОР“.
Измененията в Постановление № 157 на Министерския съвет от 2022 г. и в Постановление № 24 на Министерския съвет от 2025 г. са свързани единствено с привеждането им в съответствие с настоящата структура на правителството съгласно Указ № 57 на Президента на Република България.
Предложеното изменение в т. 23, б. „а“ от Приложение № 1 към Наредбата за финансовите корекции е насочено към прецизиране на разпоредбата и съобразяването ѝ със съответния текст от Насоките на Европейската комисия за определяне на финансови корекции, които следва да бъдат извършвани върху финансираните от Съюза разходи в рамките на споделеното управление в случай на неспазване на правилата за възлагане на обществени поръчки, приети с решение на Европейската комисия C (2019) 3452 от 14.05.2019 г.
Допълнението в т. 5 „Неизпълнение на мерките за видимост, прозрачност и комуникация – задължителни за бенефициентите“ от Приложение № 2 към Наредбата има за цел съобразяване на предвидените процентни показатели със специфичните правила на Регламент (ЕС) 2021/1059 и допустимия максимален размер на финансова корекция, посочен в чл. 36, параграф 6 от същия. Допълнението касае българските бенефициенти по програмите за европейско териториално сътрудничество (ИНТЕРРЕГ).
Проектът на акт е включен в Оперативната програма на Министерския съвет за м. октомври 2025 г.

1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
           Посочените проблеми не могат да бъдат решени в рамките на съществуващата нормативна уредба чрез промяна в организацията на работа и/или чрез въвеждане на нови технологични възможности.
1.3. Посочете защо действащата нормативна рамка не позволява решаване на проблема/проблемите.
           Касае се за разпоредби, приети с постановления на Министерския съвет, поради което промяната не може да се извърши без приемане на нормативен административен акт от Министерския съвет.

1.4. Посочете задължителните действия, произтичащи от нормативни актове от по-висока степен или актове от правото на ЕС.
           По-голямата част от предложените действия не произтичат от задължения, установени с нормативен акт от по-висока степен, нито от актове на правото на Европейския съюз. Доколкото урежданата материя не попада в обхвата на задължително транспониране или прилагане на конкретни актове на ЕС, преобладаващата част от настоящите предложения имат само национален характер.
           Изключение правят три от предложенията, описани в т. 1.1, чрез които се постига съответствие на подзаконовата нормативна база с актове от правото на ЕС (два регламента) и с Насоките на Европейската комисия за определяне на финансови корекции.

1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
            Последващи оценки на въздействието и анализи на изпълнението на актовете не са извършвани поради липса на нормативно изискване. Предвид това, не са налични измерими резултати, които да позволяват обективна оценка на постигнатото въздействие.

	2. Цели:
Цел 1 „Актуализиране на подзаконовата нормативна уредба, регламентираща управлението на средствата от ЕС, включително привеждането ѝ в съответствие с настоящата структура на правителството“
Основната цел на проекта е свързана с актуализиране на разпоредби с цел съобразяването им с настоящата структура на правителството, както и с изменения в правото на ЕС и националното законодателство.  В допълнение се предвиждат изменения и допълнения на отделни разпоредби в подзаконови нормативни актове с цел оптимизиране на функционирането на системата от органи за управление на средства от ЕФСУ и на прилагането на нормативната база, свързана със средствата от ЕФСУ.

Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
Органите на изпълнителната власт, отговорни за управлението на средствата от ЕС, включително органите по програми, съфинансирани от ЕФСУ;
Кандидатите по процедури за предоставяне на безвъзмездна финансова помощ, финансирани със средства от ЕФСУ;
Българските бенефициенти по програмите за европейско териториално сътрудничество.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	Вариант 1 „Без действие“:
Описание: Неактуализиране на подзаконовата нормативна уредба, свързана с управлението на средствата от ЕС.
Положителни (икономически/социални/екологични) въздействия:
Посоченият вариант не поражда положителни икономически, социални или екологични ефекти. Резултатът от него се свежда до запазване на съществуващото положение в разглежданата област. 
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Несъответствие на подзаконовите нормативни актове с актуалния състав на Министерския съвет, наличие на неактуални препратки и продължаващо прилагане на актовете без надграждането им въз основа на практиката. Посочените несъответствия може да резултират в намалена ефективност при прилагането на нормативните актове, предмет на предложения акт, от страна на органите, управляващи средства от ЕС.
(върху всяка заинтересована страна/група заинтересовани страни)
Специфични въздействия: Не се идентифицират. 
Въздействия върху малките и средните предприятия:  При нарушения на мерките за видимост, прозрачност и комуникация, допуснати от малки и средни предприятия, които са бенефициенти по програмите за европейско териториално сътрудничество, ще бъде прилаган процентен показател 3 на сто в съответствие с настоящата редакция на т. 5 „Неизпълнение на мерките за видимост, прозрачност и комуникация – задължителни за бенефициентите“ от Приложение № 2 към Наредбата за финансовите корекции.
Административна тежест: Не се отчита въздействие върху административната тежест.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „Приемане на предложения нормативен акт“:
Описание: Актуализиране на подзаконовата нормативна уредба, регламентираща управлението на средствата от ЕС, включително привеждането ѝ в съответствие с новата структура на правителството, с изменения в правото на ЕС и в националното законодателство.
 Положителни (икономически/социални/екологични) въздействия:
Постигане на съответствие на подзаконовата нормативна база с актуалния състав на Министерския съвет, с Регламент (ЕС, Евратом) 2024/2509, Регламент (ЕС) 2021/1059 и с влезлите в сила изменения и допълнения на Закона за Сметната палата. По-прецизно формулираните разпоредби ще способстват за по-ефективно прилагане на актовете от органите, управляващи средства от ЕС.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Не се идентифицират отрицателни въздействия в тези области от приемането на проекта на Постановление на Министерския съвет.
(върху всяка заинтересована страна/група заинтересовани страни)
Специфични въздействия: Не се идентифицират.
Въздействия върху малките и средните предприятия:  С предложеното допълнение в т. 5  от Приложение № 2 към Наредбата за финансовите корекции се въвежда процентен показател на финансовата корекция в размер 2 на сто в съответствие със специфичните правила на Регламент (ЕС) 2021/1059.  По този начин се адресират случаи, в които малки или средни предприятия са бенефициенти по програмите за европейско териториално сътрудничество и не са изпълнили надлежно мерките за видимост, прозрачност и комуникация. За бенефициентите по другите програми процентният показател е 3 на сто в съответствие с чл. 50, параграф 3 от Регламент  (ЕС) 2021/1060. С приемането на акта се въвежда прилагането на по-ниския процентен показател за такъв вид нарушения, извършени от малки и средни предприятия бенефициенти по програмите за европейско териториално сътрудничество.
Административна тежест: Измененията в акта не влияят на административната тежест.
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2

	Ефективност
	Цел 1:
	ниска
	висока

	
	
	
	

	
	
	
	

	Ефикасност
	Цел 1:
	ниска
	висока

	
	
	
	

	
	
	
	

	Съгласуваност
	Цел 1:
	ниска
	висока

	
	
	
	

	
	
	
	



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
По проблем 1: Вариант 2 „Приемане на предложения нормативен акт“ 

Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?
[image: ]
[image: ]
Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са налице потенциални рискове.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

……………………………………………………………..………………………………
……………………………………………………………………………………………..
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.


Съгласно разпоредбата на чл. 26, ал. 3 от Закона за нормативните актове по проекта на акт ще
бъдат проведени обществени консултации като проектът на постановление, докладът към него,
частичната предварителната оценка на въздействието и становището на дирекция „Координация и модернизация на администрацията“ в администрацията на Министерския съвет ще бъдат публикувани на Портала за обществени консултации. Срокът за предложения, становища и възражения по публикуваните за обществена консултация документи ще бъде 14 дни поради наличието на изключителен случай по смисъла на чл. 26, ал. 4, изречение второ от Закона за нормативните актове, а именно: 1. необходимостта от актуално посочване на компетентния заместник министър-председател, на когото са възложени конкретни функции, както и изпълнението на подзаконовите нормативни актове, предмет на проекта на постановление; 2. своевременно въвеждане на актуални препратки в разпоредбите относно забраната за частен интерес и свързаност на лицата в оценителните комисии, съответстващи на измененията и допълненията в Закона за Сметната палата. 
Определеният 14-дневен срок не възпрепятства възможността за участие на заинтересованите лица.
Проектът на акт ще бъде съгласуван с всички министри и с дирекциите от администрацията на
Министерския съвет, с чиято функционална компетентност е свързан, в съответствие с чл. 32 от
Устройствения правилник на Министерския съвет и на неговата администрация.

Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


Приемането на акта не произтича от правото на ЕС, но някои от предложенията имат за цел постигане на съответствие на подзаконовата нормативна база с  актуални актове от правото на ЕС - Регламент (ЕС, Евратом) 2024/2509 и Регламент (ЕС) 2021/1059.  
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
…………………………………………………………………..……………………… ………………………………………………………………………………………….
Приложете необходимата допълнителна информация и документи.


	11. Информационни източници:
Указ № 57 на Президента на Република България за назначаване на служебно правителство
https://dv.parliament.bg/DVWeb/showMaterialDV.jsp?idMat=241519
Насоки на Европейската комисия за определяне на финансови корекции, които следва да бъдат извършвани върху финансираните от Съюза разходи в рамките на споделеното управление в случай на неспазване на правилата за възлагане на обществени поръчки, приети с решение на Европейската комисия C (2019) 3452 от 14.05.2019 г.
https://aeuf.minfin.bg/bg/23

Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:   Иван Иванов – директор на дирекция „Централно координационно звено“ в администрацията на Министерския съвет.
Дата: 25.03.2026 г.

Подпис:       /п/

